cyanic-selkie/wikianc huggingface dataset:
ইসলামে লিঙ্গের ভূমিকা
আফগানিস্তান
তালিবান পতনের পর নারী শিক্ষা ও কর্মের সুযোগের বিস্তার ঘটেছে। নারীরা পুনরায় শিক্ষক, ডাক্তার এবং সরকারি চাকরিজীবী হিসেবে কাজ করতে পারছেন। নারী উকিলদের অংশগ্রহণে নারীদের সমানাধিকার নিশ্চিতে নারী বিচারক সংঘ গঠন করা হয়েছে।. তবুও, শিক্ষাক্ষেত্রে নারীদের অনুপস্থিতি লক্ষণীয়। ২০১১ সালের হিসেব মতে মাত্র ৩৭% নারী শিক্ষার্থী এবং মাত্র ১৫% নারী পড়তে ও লিখতে পারে।  যদিও, দিন দিন আরো অধিক বিদ্যালয় স্থাপন হচ্ছে মেয়ে শিক্ষার্থীদের জন্য এবং উচ্চ শিক্ষায় নারীদের উপস্থিতি বাড়ছে।
কবিতা (অভিনেত্রী)
কবিতা (১৯৫২ - ৮ জুন ২০১২) একজন বাংলাদেশী চলচ্চিত্র অভিনেত্রী ছিলেন। তিনি নায়িকা ববিতার সমসাময়িক ছিলেন।
চলচ্চিত্রে আগমন
১৯৬৭ সালে পাপিয়া নামে শিশু শিল্পী হিসেবে প্রথম ‘কাঞ্চন মালা’ ছবিতে তিনি অভিনয় করেন। পরে ১৯৬৯ সালে মলুয়া নামের চলচ্চিত্রের নায়িকা হিসেবে অভিনয় করেন এবং নাম ধারণ করেন কবিতা। ষাটের দশকে তিনি সহ নায়িকা হিসেবে বিভিন্ন চলচ্চিত্রে অভিনয় করেন। পরে সত্তরের দশকে তিনি নায়িকা চরিত্রে অভিনয় করেন। কবিতা যখন নায়িকা হিসেবে খ্যাতির মধ্য গগনে তখন একজন ব্যবসায়ীকে বিয়ে করে চলচ্চিত্র জগৎ থেকে বিদায় নেন।
১৯৮২ সালে পারিবারিক বিপর্যয়ের মুখে তিনি ব্যবসায়ী স্বামীর সাথে সম্পর্কের পাট চুকিয়ে দেন। তিনি তখন আবার চলচ্চিত্রের জগতে আসার চেষ্টা চালালেও সফল হননি। কবিতা দেখতে সুদর্শনা, নৃত্যে কুশলী এবং অভিনয়ে স্বছন্দ ছিলেন। ‘ধন্যি মেয়ে’ নামের চলচ্চিত্রে যমজ মেয়ের অভিনয় করে তিনি সমালোচকদের দৃষ্টি আকর্ষণ করেন।
বো ক্যাসন
বো ক্যাসন (Beau Casson; জন্ম: ৭ ডিসেম্বর, ১৯৮২) পশ্চিম অস্ট্রেলিয়ার সুবিয়াকো এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও কোচ। অস্ট্রেলিয়া ক্রিকেট দলের অন্যতম সদস্য ছিলেন তিনি। ২০০৮ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন ‘বাজ’ ডাকনামে পরিচিত বো ক্যাসন। ডানহাতে ব্যাটিংয়ের পাশাপাশি বামহাতে চায়নাম্যান বোলিংয়ে পারদর্শিতা দেখিয়েছেন।
শৈশবকাল
সুবিয়াকোর শহরতলী পার্থে জন্মগ্রহণ করেন ও সেখানেই শৈশবকাল অতিবাহিত করেন বো ক্যাসন। তারা সাত ভাই-বোন ছিলেন। শিশু অবস্থায় বিখ্যাত অস্ট্রেলীয় তারকা শেন ওয়ার্নকে অনুসরণ করে রিস্ট-স্পিন বোলিংয়ের দিকে ধাবিত হন। পরবর্তীতে, তার খেলোয়াড়ী জীবনে তাকে অনুকরণ করা কথা ও প্রভাব সম্পর্কে আলোকপাত করেন। জন্মকালীন ত্রুটি নিয়ে বড় হন ও তিনবার ওপেন-হার্ট সার্জারি করতে হয়েছিল তাকে।
জন্মকালীন হৃদযন্ত্রের সমস্যায় আক্রান্ত ছিলেন। নিয়মিতভাবে তাকে পর্যবেক্ষণে রাখা হতো ও প্রশিক্ষণকালীন ভারসাম্য রক্ষা করতে হতো। ২০০২ সালে অস্ট্রেলিয়া অনূর্ধ্ব-১৯ দলের সদস্যদের বিশ্বকাপে অংশ নেন। এছাড়াও, তিনি একাডেমি দলের পক্ষে খেলেছিলেন। ২০০২ সালে কমনওয়েলথ ব্যাংক ক্রিকেট একাডেমি’র বৃত্তিধারী হন।
যুব ক্রিকেটে অংশগ্রহণ
প্রতিভাধর কিশোর ক্রিকেটার হিসেবে বো ক্যাসনকে ২০০১ থেকে ২০০২ সময়কালে অস্ট্রেলিয়া অনূর্ধ্ব-১৯ দলের সদস্যরূপে যুব টেস্ট ও একদিনের খেলায় রাখা হয়। ২০০২ সালে নিউজিল্যান্ডে অনুষ্ঠিত অনূর্ধ্ব-১৯ ক্রিকেট বিশ্বকাপে অস্ট্রেলিয়ার বিজয়ে গুরুত্বপূর্ণ ভূমিকা রাখেন। ৬ খেলায় অংশ নিয়ে ১৫.০৮ গড়ে ১২ উইকেট দখল করেন।
এছাড়াও, ২০০১ সালে পার্থ ও অ্যাডিলেডে সফরকারী শ্রীলঙ্কা অনূর্ধ্ব-১৯ ক্রিকেট দলের পক্ষে যুব টেস্টের অন্যতম সদস্য ছিলেন। এ সিরিজে অস্ট্রেলিয়া ৩-০ ব্যবধানে সিরিজ জয় করে ও ক্যাসন ১৭.৩৭ গড়ে ৮ উইকেট পান। ব্যক্তিগত সেরা বোলিং পরিসংখ্যান গড়েন ৫/৫২। ওয়েস্টার্ন অস্ট্রেলিয়ার পক্ষে কিশোরদের সকল স্তরে প্রতিনিধিত্ব করেছেন। ১৯৯৯ সালে দলের অনূর্ধ্ব-১৭ ও ২০০১ সালে অনূর্ধ্ব-১৯ দলে খেলেছেন। এছাড়াও তিনি অস্ট্রেলিয়ান ক্রিকেট একাডেমি থেকে একাধিক বিষয়ে স্নাতক ডিগ্রি লাভ করেছেন। ২০০১, ২০০২ ও ২০০৬ সালে একাডেমি দলের সদস্য ছিলেন।
প্রথম-শ্রেণীর ক্রিকেট
২০০২-০৩ মৌসুম থেকে ২০১১ সাল পর্যন্ত বো ক্যাসনের প্রথম-শ্রেণীর খেলোয়াড়ী জীবন চলমান ছিল। ২০০৭-০৮ মৌসুমে স্টুয়ার্ট ম্যাকগিল অস্ট্রেলিয়া দলের সাথে আন্তর্জাতিক খেলায় ব্যস্ত থাকলে অস্ত্রোপচার থেকে মুক্তি পেয়ে তিনি নিউ সাউথ ওয়েলসের প্রধান স্পিনার হিসেবে স্বীকৃত ছিলেন। বামহাতি রিস্ট-স্পিনার বো ক্যাসন বলকে বড় ধরনের বাঁক খাওয়াতে পারতেন।
ওয়েস্টার্ন অস্ট্রেলিয়া
কিশোর অবস্থায় ওয়েস্টার্ন অস্ট্রেলিয়ার অনূর্ধ্ব-১৭ ও অনূর্ধ্ব-১৯ দলে খেলার পাশাপাশি দলে দ্বিতীয় একাদশে খেলেছেন। ২০০২-০৩ মৌসুমে প্রথমবারের মতো রাজ্য দলে খেলার সুযোগ লাভ করেন। প্রথম-শ্রেণীর ক্রিকেটে অভিষেকের পূর্বে ওয়েস্টার্ন অস্ট্রেলিয়া একাদশের সদস্যরূপে সফররত ইংরেজ একাদশের বিপক্ষে একটি খেলায় অংশ নিয়েছিলেন। এ পর্যায়ে জেমস ফস্টারের উইকেট লাভ করেন। খেলায় তিনি ১/৩২ পরিসংখ্যান গড়েছিলেন। ওয়েস্টার্ন অস্ট্রেলিয়ার সাতজন খেলোয়াড় আন্তর্জাতিক ক্রিকেটে অংশগ্রহণের কারণে ৮ ডিসেম্বর, ২০০৩ তারিখে ওয়াকা গ্রাউন্ডে তাসমানিয়ার বিপক্ষে প্রথম-শ্রেণীর ক্রিকেটে বো ক্যাসনের অভিষেক পর্ব সম্পন্ন হয়। বল হাতে নিয়ে অভিষেক খেলায় মোটেই সুবিধে করতে পারেননি তিনি। তাসমানিয়ার প্রথম ইনিংসে ০/৪৪ পান। তবে, ব্যাট হাতে ওয়েস্টার্ন অস্ট্রেলিয়ার দ্বিতীয় ইনিংসে ৩৫ রান তুলেছিলেন তিনি।
নিজস্ব দ্বিতীয় প্রথম-শ্রেণীর খেলায় সাউথ অস্ট্রেলিয়ার বিপক্ষে ৬/৬৪ নিয়ে ব্যাটিং মেরুদণ্ড ভেঙ্গে দেন। খেলায় তিনি দশ উইকেট পান ও বড়োদের খেলায় প্রথমবারের মতো ম্যান অব দ্য ম্যাচের পুরস্কার লাভ করেন। ওয়েস্টার্ন অস্ট্রেলিয়ার সদস্যরূপে পুরা কাপের বাদ-বাকী খেলাগুলোয় অংশ নেন তিনি। তবে, মৌসুমের শেষদিকে বল হাতে আর আশানুরূপ সফলতা পাননি। ৩৯.২৫ গড়ে ১৭ উইকেট পেয়েছিলেন তিনি। ২০০২-০৩ মৌসুমে বো ক্যাসনের লিস্ট এ ক্রিকেটে অভিষেক ঘটে। ১০ জানুয়ারি, ২০০৩ তারিখ মেলবোর্ন ক্রিকেট গ্রাউন্ডে ভিক্টোরিয়ার বিপক্ষে তার এ অভিষেক পর্ব সম্পন্ন হয়। অভিষেক খেলায় তিনি কোন উইকেট লাভে ব্যর্থ হন। ঐ মৌসুমে আইএনজি কাপের আরও তিনটি খেলায় অংশ নিয়েছিলেন তিনি।
ওয়েস্টার্ন অস্ট্রেলিয়ার সদস্যরূপে দ্বিতীয় মৌসুমে বেশ ভালোমানের খেলা উপহার দেন। পুরা কাপে ৩৪.১১ গড়ে ১৭ উইকেট ও আইএনজি কাপে ৩৩.৫০ গড়ে চার উইকেট পান। তবে, ঐ মৌসুমের কিছু সময় হাতে টান পড়ায় বোলিংয়ে অগ্রসর হতে পারেননি তিনি। হাতের আঘাত থেকে মুক্ত হবার পর ২০০৪-০৫ মৌসুমে মিশ্রমানের খেলেন। ঐ মৌসুমে পুরা কাপে বল ও ব্যাট হাতে কঠিন পরিস্থিতির মুখোমুখি হতে হয়। ৪০.৩৩ গড়ে ৯ উইকেট ও ৯.০০ গড়ে ৩৬ রান তুলতে সমর্থ হন।  এর বিপরীতে আইএনজি কাপে বল হাতে সুন্দর খেলেন। ১৭.৭৫ গড়ে ৮ উইকেট লাভ করেন। ২০০৫-০৬ মৌসুমে বো ক্যাসন ওয়েস্টার্ন অস্ট্রেলিয়ার পক্ষে শেষ মৌসুম খেলেন। বেশ নিম্নমানের খেলেন। পুরা কাপে ৫৪.২৯ গড়ে ১৭ উইকেট ও আইএনজি কাপে ৪১.৩৩ গড়ে মাত্র ৩ উইকেট পান।
ওয়ারিয়র্সের পক্ষে চার বছর খেলেন। ৩৯.৩৮ গড়ে ৭১টি প্রথম-শ্রেণীর উইকেট ও লিস্ট এ ক্রিকেটে ৩০.২০ গড়ে ১৫ উইকেট লাভ করেছিলেন তিনি।
দল পরিবর্তন
মে, ২০০৬ সালে বো ক্যাসন পূর্বদিকে চলে যাবার কথা ঘোষণা করেন ও নিউ সাউথ ওয়েলস ব্লুজের সদস্যরূপে খেলেন। তবে, ওয়েস্টার্ন অস্ট্রেলিয়া দল তাকে দলে রাখার সর্বাত্মক চেষ্টা চালিয়েছিল। তবে, ক্যাসনের ভাবনা ছিল যে, সিডনি ক্রিকেট গ্রাউন্ডের স্পিনবান্ধব পিচে তার বোলিং মানানসই হবে ও তার খেলোয়াড়ী জীবনকে স্বার্থক করে তুলবে। ওয়েস্টার্ন অস্ট্রেলিয়া নিয়ম বহির্ভূতভাবে নিউ সাউথ ওয়েলসের বিপক্ষে চুক্তির কথা অভিযোগ করে। কিন্তু, ক্রিকেট অস্ট্রেলিয়া জানায় যে, এ স্থানান্তর প্রক্রিয়া আইনমাফিক সম্পন্ন হয়েছে ও বো ক্যাসন নিউ সাউথ ওয়েলসের পক্ষে খেলতে পারবে। কিন্তু, নিউ সাউথ ওয়েলস দলে আরও চারজন স্পিনারের উপস্থিতির ফলে দলে স্থায়ী আসনের বিষয়টি সন্দেহের পর্যায়ে চলে যায়।
ব্লুজ দলের পক্ষে প্রথম মৌসুমে তিনি সাত খেলায় অংশগ্রহণের সুযোগ লাভ করেছিলেন। পাশাপাশি ঐ মৌসুমটিও বেশ দূর্বলভাবে অতিক্রম করেন। ৭২.০০ গড়ে মাত্র ৭ উইকেট পান। এর সাথে কাঁধের আঘাত বোলিংয়ে প্রভাব ফেলে। এক পর্যায়ে তাকে অস্ত্রোপচার করতে হয়েছিল। কাঁধের আঘাত থেকে সেড়ে উঠে ২০০৭-০৮ মৌসুমে বেশ সুন্দর ক্রীড়ানৈপুণ্য প্রদর্শন করেন। ৩৫.১৩ গড়ে ২৯ উইকেট ও ৬০.৬২ গড়ে ৪৮৫ রান তুলেন তিনি। সিডনি ক্রিকেট গ্রাউন্ডে সাউথ অস্ট্রেলিয়ার বিপক্ষে ১৮০ বলে ৯৯ রান তুলেন। এটিই তার খেলোয়াড়ী জীবনে ব্যক্তিগত সর্বোচ্চ রানের ইনিংস ছিল। ঐ মৌসুমের পুরা কাপের চূড়ান্ত খেলায় বিজয়ী হতে ব্লুজে গুরুত্বপূর্ণ ভূমিকা রাখেন। ব্রেট লি’র সাথে সপ্তম উইকেট জুটিতে ৮৯ রান তুলে নতুন রাজ্য রেকর্ড গড়েন। ফলশ্রুতিতে, পুণরায় তিনি জাতীয় দল নির্বাচকমণ্ডলীর দৃষ্টি আকর্ষণে সক্ষম হন। এরপর, ভিক্টোরিয়া দল জয়ের লক্ষ্যে খেলতে নামলে তিনি ৪ উইকেট পান। তন্মধ্যে, নিউ সাউথ ওয়েলসের কাপ জয়ে সর্বশেষ উইকেটটিও তার দখলে ছিল।
দূর্দান্ত মৌসুম খেলার স্বীকৃতিস্বরূপ ক্রিকেট অস্ট্রেলিয়া কর্তৃপক্ষ প্রথমবারের মতো ৯ এপ্রিল, ২০০৮ তারিখে তাকে কেন্দ্রীয় পর্যায়ে চুক্তির আওতায় আনে। তবে, এক বছর পরই তার সাথে চুক্তি ছিন্ন হয়। প্রথম-শ্রেণীর ক্রিকেটে বেশ ভালো ফলাফল করলেও একদিনের দলে তাকে বেশ প্রতিকূলতার মুখোমুখি হতে হয়। নিউ সাউথ ওয়েলসের একদিনের দলসহ লিস্ট এ ক্রিকেটে ব্লুজের পক্ষে নাথান হারিৎজকে স্পিন বোলার হিসেবে তার তুলনায় এগিয়ে রাখা হয়। নিউ সাউথ ওয়েলসের পক্ষে মাত্র একটি লিস্ট এ ও দুইটি টুয়েন্টি২০ খেলায় অংশ নেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন বো ক্যাসন। ১২ জুন, ২০০৮ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
২০০৮ সালে ওয়েস্ট ইন্ডিজ গমনার্থে অস্ট্রেলিয়া দলে বো ক্যাসনকে রাখা হয়। ১ এপ্রিল, ২০০৮ তারিখে দলের সদস্যদের তালিকা প্রকাশে তাকে স্টুয়ার্ট ম্যাকগিলের বিকল্প হিসেবে রাখা হয়েছিল। ক্যাসনের উত্থানে অ্যান্টিগুয়ায় অনুষ্ঠিত সিরিজের দ্বিতীয় টেস্ট শেষে স্টুয়ার্ট ম্যাকগিল তার অবসর গ্রহণের কথা ঘোষণা করেন। ফলশ্রুতিতে, বার্বাডোসের সিরিজের চূড়ান্ত ও তৃতীয় টেস্টে ক্যাসনকে খেলানো হয়। ১২ জুন, ২০০৮ তারিখে ব্রিজটাউনের কেনসিংটন ওভালে অভিষেক খেলাটিতে অংশগ্রহণের ফলে অস্ট্রেলিয়ার ৪০১তম টেস্ট ক্রিকেটারের মর্যাদা লাভ করেন। খেলার শেষ ইনিংসে ৩/৮৬ বোলিং পরিসংখ্যান গড়েন। জাভিয়ের মার্শালকে ৮৫ রানে ফিল জ্যাকুয়েসের তালুবন্দী করে নিজস্ব প্রথম উইকেট পান।
অবসর
ক্রমাগত আঘাতপ্রাপ্তি, দূর্বল ক্রীড়াশৈলী ও রাজ্য দল পরিবর্তনে ২০০৭-০৮ মৌসুমে হঠাৎ আলোর ঝলকানির ন্যায় আবির্ভূত হওয়া বো ক্যাসনের দ্রুত খেলোয়াড়ী জীবনের সমাপ্তি ঘটে। টেস্ট খেলোয়াড় থেকে শুরু করে রাজ্য দলে বোলিংয়ের ক্রমাবনতির ফলে জাতীয় দলে তাকে রাখা হয়নি। এর বিপরীতে, ২০০৮ সালে ভারত সফরের জন্যে জেসন ক্রেজা, ব্রাইস ম্যাকগেইন ও ক্যামেরন হোয়াইটকে দলে অন্তর্ভুক্ত করা হয়। ওয়েস্ট ইন্ডিজের বিপক্ষে সিরিজের নিজস্ব শেষ খেলায় তিন উইকেট লাভ করলেও পরে আর নিজেকে মেলে ধরতে পারেননি। তার পরিবর্তে ২০০৮-০৯ মৌসুমে নিউ সাউথ ওয়েলসের দলীয় সঙ্গী নাথান হারিৎজ দেশের শীর্ষস্থানীয় স্পিনার হিসেবে আবির্ভূত হন। শেষের বছরগুলোয় স্টুয়ার্ট ম্যাকগিল, ব্র্যাড হগ, ড্যান কালেন ও কালেন বেইলি’র ন্যায় ধীরগতিসম্পন্ন বোলারের পিছনে ছিলেন।
প্রথম-শ্রেণীর ক্রিকেটে ব্যক্তিগত সর্বোচ্চ করেছেন ৯৯ রান। দীর্ঘদিন হৃদযন্ত্রের সমস্যায় নিপতিত হয়ে নভেম্বর, ২০১১ সালে সকল স্তরের ক্রিকেট থেকে মাত্র ২৮ বছর বয়সে তিনি তার অবসর গ্রহণের কথা ঘোষণা করেন।
ক্রিকেট খেলা থেকে অবসর গ্রহণের পর ২০১৭ সালে মার্কিন যুক্তরাষ্ট্রের কোচ পুবুদু দাসানায়াকে ও রিচার্ড অ্যালেনবি’র সাথে একত্রে কাজ করেন। এ পর্যায়ে তিনি বোলিং কোচের দায়িত্ব পালন করেছিলেন।
চরণদ্বীপ ইউনিয়ন
চরণদ্বীপ বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
আয়তন
চরণদ্বীপ ইউনিয়নের আয়তন ১,৪৯৭ একর (৬.০৬ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী চরণদ্বীপ ইউনিয়নের মোট জনসংখ্যা ১৮,৯২৬ জন। এর মধ্যে পুরুষ ৮,৮২৩ জন এবং মহিলা ১০,১০৩ জন। মোট পরিবার ৩,৭৮৯টি।
অবস্থান ও সীমানা
বোয়ালখালী উপজেলার সর্ব-উত্তরে কর্ণফুলী নদীর পাড়ে চরণদ্বীপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের পূর্বে শ্রীপুর খরণদ্বীপ ইউনিয়ন; দক্ষিণে শ্রীপুর খরণদ্বীপ ইউনিয়ন, পোপাদিয়া ইউনিয়ন ও কধুরখীল ইউনিয়ন; পশ্চিমে কধুরখীল ইউনিয়ন এবং উত্তরে কর্ণফুলী নদী ও রাউজান উপজেলার নোয়াপাড়া ইউনিয়ন ও বাগোয়ান ইউনিয়ন অবস্থিত।
প্রশাসনিক কাঠামো
চরণদ্বীপ ইউনিয়ন বোয়ালখালী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার অাওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৫টি মৌজায় বিভক্ত। এ ইউনিয়নের গ্রাম ২টি হল:
নামকরণ
হযরত বু-আলী কালন্দর শাহ (রহ.) বোয়ালখালী আসার সময় নদী পথে চরণদ্বীপে তার পবিত্র চরণ রেখেছিলেন বলেই এর নাম চরণদ্বীপ হয়েছে বলে জনশ্রুতি আছে।
শিক্ষা ব্যবস্থা
২০১১ সালের আদমশুমারি অনুযায়ী চরণদ্বীপ ইউনিয়নের সাক্ষরতার হার ৫৭.২%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ১টি দাখিল মাদ্রাসা ও ৯টি প্রাথমিক বিদ্যালয় রয়েছে।
যোগাযোগ ব্যবস্থা
চরণদ্বীপ ইউনিয়নে যোগাযোগের প্রধান প্রধান সড়কগুলো হল কালুরঘাট-চরণদ্বীপ সড়ক, চরণদ্বীপ-শ্রীপুর সড়ক এবং চরণদ্বীপ-আমুচিয়া সড়ক। প্রধান যোগাযোগ মাধ্যম সিএনজি চালিত অটোরিক্সা। এছাড়া চট্টগ্রাম মহানগরীর কালুরঘাট থেকে নৌপথে এ ইউনিয়নে যোগাযোগ করা যায়।
ধর্মীয় উপাসনালয়
চরণদ্বীপ ইউনিয়নে ১৪টি মসজিদ ও ৭টি ঈদগাহ রয়েছে। ২টি বুদ্ব মন্দির রয়েছে।
খাল ও নদী
চরণদ্বীপ ইউনিয়নের উত্তর পাশ দিয়ে বয়ে চলেছে কর্ণফুলী নদী। এছাড়া এ ইউনিয়নের উপর দিয়ে প্রবাহিত হচ্ছে ইব্রাহীম চৌধুরী খাল, আছুয়ার পোল খাল, হাজীপাড়া খাল এবং মাইজপাড়া-সৈয়দনগর সংযোগ খাল।
হাট-বাজার
চরণদ্বীপ ইউনিয়নের প্রধান ২টি হাট/বাজার হল চরণদ্বীপ ফকিরহাট এবং মধ্যম সৈয়দনগর চাঁদার হাট।
দর্শনীয় স্থান
ফকিরাখালী ব্লক ভিউ, আল্লামা শাহ অছিউর রহমান আল ফারুকী রহমাতুল্লাহ আলাইহির মাজার শরীফ, হযরত শাহ হারবাংগীরি রহমাতুল্লাহ আলাইহির মাজার শরীফ,
উল্লেখযোগ্য ব্যক্তি
চরণদ্বীপ ইউনিয়নের উল্লেখযোগ্য ব্যক্তিগণের মধ্যে রয়েছেন:
জিয়া কে.সি.
জিয়া কে.সি. ( जिया केसी) হলেন একজন নেপালি অভিনেত্রী এবং মডেল।  তিনি রাজেশ হমাল ও করিশমা মানন্ধরের মতো তারকা অভিনয়শিল্পীদের সাথে দীপক শ্রেষ্ঠ পরিচালিত হো যে মায়া হো পরিচালিত একটি ছায়াছবি দিয়ে কলিউড চলচ্চিত্র শিল্পে অভিনয়ের সূচনা করেছিলেন।  এই চলচ্চিত্র ছাড়াও তিনি বরবাদ, গিগোলো, রং ওয়ে এবং সর্বাধিক আলোচিত ও বিতর্কিত চলচ্চিত্রএটিএম এর মতো বেসকিছু নেপালি চলচ্চিত্রে অভিনয় করেছেন।
কুয়াশা সিরিজ
কুয়াশা সেবা প্রকাশনী থেকে প্রকাশিত প্রথম বুক সিরিজ। কাজী আনোয়ার হোসেন সৃষ্ট এই অ্যাডভেঞ্চার সিরিজের প্রথম বই (একই সাথে সেবা প্রকাশনীরও সর্বপ্রথম বই) ‘কুয়াশা’ নামে প্রকাশিত হয় ১৯৬৪ সালে।
চরিত্র পরিচিতি
বাঙালি তরুণ বিজ্ঞানী কুয়াশা (ছদ্মনাম) এই সিরিজের প্রধান চরিত্র। উল্লেখযোগ্য আরও কিছু চরিত্র হলো শখের গোয়েন্দা শহীদ, তার সহকারী ও বন্ধু কামাল, পুলিশের গোয়েন্দা অফিসার মি. সিম্পসন, কুয়াশার বোন ও শহীদের স্ত্রী মহুয়া, কুয়াশার সহকারী ডি কস্টা, শহীদের ছোট বোন লিনা এবং শহীদের অনুচর গফুর।
বই সংখ্যা
এই সিরিজের মোট ৭৮টি বই রয়েছে। সিরিজটি বর্তমানে বন্ধ, শেষ বই ‘হলুদ মৃত্যু’ নামে ১৯৯৯ সালে প্রকাশিত হয়েছিলো। পরবর্তীতে বইগুলো ভলিউম আকারে প্রকাশ করা হয়। এছাড়াও সেবা প্রকাশনীর আরেক জনপ্রিয় সিরিজ মাসুদ রানা’র ‘সেই কুয়াশা’ ও ‘বাউন্টি হান্টার্স’ বইতেও কুয়াশার গুরুত্বপূর্ণ উপস্থিতি রয়েছে।
বই তালিকা
কুয়াশা সিরিজের বইগুলো বিখ্যাত লেখক-প্রকাশক কাজী আনোয়ার হোসেনের লেখা। তবে কয়েকটি বই সেবা প্রকাশনীর আরেক জনপ্রিয় লেখক শেখ আবদুল হাকিম লিখেছেন।
সিরিজের সম্পূর্ণ বইয়ের তালিকা নীচে উল্লেখ করা হলো- এছাড়াও মাসুদ রানা সিরিজের নীচের বইগুলোতে গুরুত্বপূর্ণ চরিত্রে কুয়াশার উপস্থিতি রয়েছে।
তথ্যসূত্র
https://sebaprokashoni.com/about-us/
পিত্তপাথুরী
[[Image:Gallstones.jpg|thumb
পিত্তপাথুরী বা পিত্তাশয় পাথর (Gallstone) হলো পিত্তাশয়ের একটি রোগ যাতে মানুষের পিত্তাশয়ে পাথর জমা হয়।
চিকিৎসা বিজ্ঞানে এটি কোলেলিথিয়াসিস (Cholelithiasis) নামে পরিচিত। উন্নত দেশে প্রায় ১০-২০% প্রাপ্তবয়স্ক লোক এই রোগে আক্রান্ত। মার্কিন যুক্তরাষ্ট্রতে প্রায় ২০ মিলিয়ন ব্যক্তির পিত্তথলিতে পাথর যার মোট ওজন প্রায় ২৫-৫০ টন হতে পারে! ৮০% এরও বেশি ক্ষেত্রে এটি কোন সমস্যা বা জটিলতা সৃষ্টি করে না। মূলত দুই ধরনের পাথর পাওয়া যায়; কোলেস্টেরল পাথর ও পিগমেন্ট পাথর। উন্নত বিশ্বে ৯০% পাথরই কোলেস্টেরল দিয়ে তৈরি; বাদবাকি পিগমেন্ট পাথর। তবে অনেকসময় মিশ্র পাথরও পাওয়া যায়। পিগমেন্ট  পাথর এশিয়াতে বেশি পাওয়া যায়। কোলেস্টেরল  পাথরের কারণগুলো হলো:
★ বয়সঃ বয়স্ক লোকের পাথর বেশি হয়; যেমন ৮০ বছর বয়স্ক লোকের পাথর হওয়ার সম্ভাবনা ২৫-৩০% যেখানে ৪০ বছরের নিচে এটি ৫-৬% এর নিচে নেমে আসে।
★ লিঙ্গঃ পুরুষের তুলনায় মহিলাদের পিত্তথলির পাথর হবার সম্ভাবনা প্রায় দ্বিগুণ এর সম্ভাব্য কারণ হতে পারে মহিলাদের সেক্স হরমোন(ইস্ট্রোজেন), জন্মবিরতি করণ বড়ি, গর্ভধারণ প্রভৃতি।
★ স্থুলতা ও মেটাবলিক সিনড্রোম।
★ খুব দ্রুত ওজন কমানো।
★ পিত্তথলির স্থবিরতা।
★ বাইল এসিড বিপাকের জন্মগত ত্রুটি।
★ হাইপারলিপিডেমিয়া সিনড্রোমস।
পিগমেন্ট পাথরের কারণসমূহ হলো--
★ বিলিয়ারি ইনফেকশন।
★ আইলিয়ামের রোগ যেমন, ক্রন্স ডিজিজ, আইলিয়াম কেটে ফেলা, সিস্টিক ফাইব্রোসিস ইত্যাদি।
পিগমেন্ট পাথরসমূহ প্রধানত বিলিরুবিনের ক্যালসিয়াম লবণ, কিছু পরিমাণ ক্যালসিয়াম কার্বোনেট, ক্যালসিয়াম ফসফেট, ক্যালসিয়াম পামিটেট প্রভৃতি নিয়ে তৈরি। পিগমেন্ট পাথর দুই ধরনের হয় যথা কালো ও বাদামি। প্রায় ৫০-৭৫% কালো পাথর রেডিও-ওপেক অর্থাৎ এক্সরেতে সাদা দেখায়; অপরদিকে বাদামিগুলো রেডিও-লুসেন্ট অর্থাৎ এক্সরেতে দেখা যায়না। ১০-২০% কোলেস্টেরল পাথর এক্সরেতে দেখা যায় কারণ সেগুলোতে ক্যালসিয়াম কার্বোনেট যুক্ত থাকে, বাকিগুলো বিশুদ্ধ কোলেস্টেরল হওয়ায় দেখা যায়না।
উপসর্গসমূহ
★ বিলিয়ারি কোলিক পেটের ডানদিকের উপরের অংশে ব্যথা তবে এপিগ্যাস্ট্রিয়াম বা পেটের মাঝ বরাবর উপরের অংশে বুকের ঠিক নিচেও ব্যথা হতে পারে।
★ অ্যাকিউট কোলেসিস্টাইটিস: পিত্তাশয় এর তীব্র প্রদাহ হয়, ব্যথা, জ্বর, বমি হতে পারে।
★ ক্রনিক কোলেসিস্টাইটিস
জটিলতাসমূহ
♣ এম্পাইমা অব গলব্লাডার পিত্তাশয়ে অনবরত মিউকাস ক্ষরণের ফলে এটি ধীরে ধীরে আকারে বাড়তে থাকে একে মিউকোসিল বলে। মিউকোসিলে ইনফেকশন হলে পিত্তাশয়ে পুঁজ তৈরি হয়(এম্পাইমা)। পিত্তাশয়ে প্রদাহজনিত কারণেও এম্পাইমা হতে পারে। পুঁজ বের করে পরবর্তীতে পিত্তাশয় কেটে ফেলতে হবে।
♣ কোলেডোকোলিথিয়াসিস পাথর কমন বাইল ডাক্টে এসে আটকে যায় এবং পিত্তরসের প্রবাহে বাধা দেয় ফলে রক্তে বিলিরুবিন এর মাত্রা স্বাভাবিকের চেয়ে অনেক বেড়ে যায় এবং জন্ডিস হয়, ব্যথা হয়। এই ধরনের জন্ডিসকে অবস্ট্রাক্টিভ জন্ডিস বলে। পাথর সরিয়ে ফেললে দ্রুত জন্ডিস ভালো হয়।
♣ অ্যাকিউট প্যানক্রিয়েটাইটিস: পাথর অনেকসময় কমন পিত্তনালী বেয়ে নিচের দিকে ডিউওডেনামের অ্যাম্পুলা অব ভ্যাটার নামক অংশে যেখানে পিত্তনালী উন্মুক্ত হয় সেখানে আটকে যায় এবং পিত্তরস ও অগ্ন্যাশয় নিঃসৃত উৎসেচকের প্রবাহ বাধাগ্রস্ত করে ফলে উক্ত উৎসেচকগুলো অগ্নাশয়ের কোষকে ধ্বংস করতে শুরু করে এবং তীব্র প্রদাহ সৃষ্টি করে।
♣ পোর্সিলিন গলব্লাডার কখনো কখনো পিত্তাশয়ে ক্যালসিয়াম ক্ষরণ হয় এবং পিত্তরসকে চুনের মত দেখায়। ক্যালসিয়াম পিত্তাশয়ের গায়ে জমা হয় ফলে পিত্তাশয়কে এক্সরেতে চীনামাটির বাসনের মত দেখায়।
♣ মিরিজি সিনড্রোম সিস্টিক নালীতে পাথর আটকিয়ে গেলে তা কমন হেপাটিক বা কমন বাইল ডাক্টে চাপ দিয়ে প্রদাহ করতে পারে ফলশ্রুতিতে কমন পিত্তনালীতে স্ট্রিকচার(প্রদাহজনিত সংকোচন) হয়ে পিত্তরসের প্রবাহ ব্যাহত করে অবস্ট্রাক্টিভ জন্ডিস করবে।
♣ পিত্তাশয় ক্যান্সার পিত্তাশয় ক্যান্সার দুর্লভ হলেও প্রায় ৯৫% ক্ষেত্রে এটি পিত্তপাথরের সাথে সম্পর্কিত।
পরীক্ষা-নিরীক্ষা
আল্ট্রাসনোগ্রাম প্রথম পছন্দ কারণ এর মাধ্যমে খুব সহজে পাথর দেখা যায়। অন্যান্য উপায়গুলোর মধ্যে অন্যতম হলো সিটি স্ক্যান, এম আর সি পি, এক্সরে।thumb|right|পিত্তাশয় পাথরের সিটি (CT) স্ক্যানের ছবি
চিকিৎসা
♦ মেডিকেল : পাথরের আকার ১৫ মি.মি. এর কম হলে, এক্সরেতে দেখা না গেলে, রোগীর স্থুলতা মাঝারি হলে এবং রোগীর উপসর্গ হালকাধরনের হলে মেডিকেল চিকিৎসা প্রয়োগ করা যেতে পারে। এক্ষেত্রে বাইল এসিড যেমন আরসোডিঅক্সিকোলিক এসিড দীর্ঘমেয়াদে মুখে খেতে হয়। এটি পাথরকে ভেঙে দ্রবীভূত করে। তবে কিছুটা সময় লাগলেও হোমিওপ্যাথিক চিকিৎসায় পিত্তথলির পাথরের সমস্যা দূর হয়ে যায়।
♦ সার্জারি : পিত্তাশয় কেটে ফেলাকে কোলেসিস্টেক্টোমি বলে। এটি দুই ভাবে করা হয়; ওপেন বা পেট কেটে এবং ল্যাপারস্কপির মাধ্যমে। ল্যাপারস্কপির কিছু বাড়তি সুবিধা আছে যেমন পেট কাটার প্রয়োজন হয় না, হাসপাতালে রোগীকে বেশিদিন অবস্থান করতে হয় না, তাড়াতাড়ি ক্ষতস্থান শুকিয়ে  যায় প্রভৃতি।  অসুবিধাগুলোর মধ্যে অন্যতম হলো কমন পিত্তনালীতে পাথর থাকলে তা বের করা যায়না।
নয়ারহাট ইউনিয়ন
৪নং নয়ারহাট ইউনিয়ন বাংলাদেশের রংপুর বিভাগের কুড়িগ্রাম জেলার চিলমারীর অন্তর্গত একটি ইউনিয়ন।
যোগাযোগ ব্যবস্থা
কুড়িগ্রাম জেলায় চিলমারী উপজেলা সদর হতে ৫ কিঃ মিঃ রিক্স, অটোরিক্স যোগে রমনা নৌকা ঘাট যেতে হয় ।রমনা ঘাট হতে নৌকা যোগে প্রায় ১ ঘন্টা সময় ভ্রমণ করে নয়ারহাট ইউনিয়নে যেতে হয় ।
এবাদত হোসেন
এবাদত হোসেন (জন্ম ৭ জানুয়ারি ১৯৯৪) একজন বাংলাদেশি ক্রিকেটার। ২০১৬-১৭ জাতীয় ক্রিকেট লীগে সিলেট বিভাগের হয়ে ২০১৬ সালের ২৫ সেপ্টেম্বরে প্রথম শ্রেণীর ক্রিকেটে তার অভিষেক ঘটে। ২০১৯ সালে আন্তর্জাতিক ক্রিকেটে তার অভিষেক ঘটে। তিনি বাংলাদেশ বিমান বাহিনীর একজন সক্রিয় সৈনিক।
প্রারম্ভিক জীবন
এবাদতের শৈশব কেটেছে মৌলভীবাজারের বড়লেখায়। তার বাবার নাম নিজাম উদ্দিন চৌধুরী ও মাতার নাম সামিয়া বেগম চৌধুরী। ছয় ভাই-বোনের মধ্যে এবাদত দ্বিতীয়। এবাদত হোসেন চৌধুরী ২০১২ সালে বিমান বাহিনীতে সৈনিক হিসাবে যোগ দেন। সেখানেই চাকরির পাশাপাশি বিমান বাহিনীর নিয়মিত ভলিবল খেলতে শুরু করেন। ভলিবল দিয়ে ক্রীড়া জীবন শুরু করলেও, পরবর্তীতে তিনি ক্রিকেট খেলার প্রতি বেশি আগ্রহী হয়ে ওঠেন। ২০১৪ সালে সিটি ক্লাবের হয়ে ঢাকায় প্রথম বিভাগ ক্রিকেট খেলার সুযোগ পান। ২০১৬ সালে রবি পেসার হান্ট জেতেন এই ডান হাতি ফাস্ট বোলার। চূড়ান্ত পর্বে তার সর্বোচ্চ গতির বলটি ছিল ১৩৯.৯ কিমি/ঘণ্টা। সেখান থেকেই তিনি বাংলাদেশ ক্রিকেট বোর্ডের হাই পারফর্মেন্স ক্যাম্পে ডাক পান। ২০১৬ সালের নভেম্বরে বাংলাদেশ ক্রিকেট দলের নিউজিল্যান্ড সফরের আগে অস্ট্রেলিয়া প্রশিক্ষণের জন্য ‘শিক্ষানবিশ' হিসেবে অন্তর্ভুক্ত হন তিনি।
ঘরোয়া ক্রিকেট
২০১৮ সালের ৮ মে, ২০১৬-১৭ ঢাকা প্রিমিয়ার ডিভিশন ক্রিকেট লীগে মোহামেডান স্পোর্টিং ক্লাবের হয়ে লিস্ট এ ক্রিকেটে তার অভিষেক হয় এবাদতের। তার টুয়েন্টি২০-তে অভিষেক হয় ২০১৭ সালের ৬ নভেম্বরে ২০১৭-১৮ বাংলাদেশ প্রিমিয়ার লীগে রংপুর রাইডার্স-এর হয়ে।
২০১৭-১৮ বাংলাদেশ ক্রিকেট লীগে তিনি মধ্যাঞ্চল দলের হয়ে সর্বোচ্চ উইকেট শিকার করেন। এতে ৩ ম্যাচে ৬ ইনিংসে ১৩ উইকেট লাভ করেন।
২০১৮ সালের অক্টোবরে ২০১৮-১৯ বাংলাদেশ প্রিমিয়ার লীগে তিনি সিলেট সিক্সার্সের হয়ে খেলেন।
আন্তর্জাতিক ক্রিকেট
২০১৯ সালের ফেব্রুয়ারিতে তিনি নিউজিল্যান্ড সফরে বাংলাদেশের টেস্ট দলে যুক্ত হন। ২০১৯ সালের ২৮ ফেব্রুয়ারি, নিউজিল্যান্ডের বিপক্ষে টেস্ট অভিষেক ঘটে এবাদত হোসেনের এবং তার প্রথম টেস্ট উইকেট হিসেবে তিনি নিল ওয়াগনারের উইকেট লাভ করেন।
২০২২ সালের জানুয়ারিতে, এবাদত বে ওভালে নিউজিল্যান্ডের বিপক্ষে দ্বিপক্ষীয় সিরিজের প্রথম টেস্টে প্রথমবারের মত পাঁচ উইকেট শিকার করেন। ক্রিকেটের যেকোনো ফরম্যাটে বাংলাদেশকেে নিউজিল্যান্ডের বিপক্ষে তাদের নিজস্ব মাঠে প্রথম জয় পেতে অগ্রণী ভূমিকা রাখেন এবং ম্যাচসেরা হন। বিদেশের মাটিতে প্রথম বাংলাদেশি পেসার হিসেবেও ম্যাচসেরা হন তিনি।
ইসা কাবোরে
ইসা কাবোরে (Issa Kaboré; জন্ম: ১২ মে ২০০১) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ফরাসি ক্লাব ত্রোয়া এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।
বুর্কিনাবি ফুটবল ক্লাব রাহিমোর যুব পর্যায়ের হয়ে খেলার মাধ্যমে কাবোরে ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৯–২০ মৌসুমে, ওলন্দাজ ক্লাব মেখেলেনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মেখেলেনের হয়ে দুই মৌসুম অতিবাহিত করার পর ২০২০–২১ মৌসুমে তিনি প্রায় ৪.৫ মিলিয়ন ইউরোর বিনিময়ে ইংরেজ ক্লাব ম্যানচেস্টার সিটিতে যোগদান করেছেন। পরবর্তীকালে, তিনি মেখেলেন এবং ত্রোয়ার হয়ে ধারে খেলেছেন।
২০১৯ সালে, কাবোরে বুর্কিনা ফাসো অনূর্ধ্ব-২০ দলের হয়ে বুর্কিনা ফাসোর বয়সভিত্তিক পর্যায়ে অভিষেক করেছিলেন। প্রায় ১ বছর যাবত বুর্কিনা ফাসোর বয়সভিত্তিক দলের হয়ে খেলার পর, তিনি ২০১৯ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ২০ ম্যাচে অংশগ্রহণ করেছেন।
প্রারম্ভিক জীবন
ইসা কাবোরে ২০০১ সালের ১২ই মে তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কাবোরে বুর্কিনা ফাসো অনূর্ধ্ব-২০ দলের হয়ে খেলার মাধ্যমে বুর্কিনা ফাসোর প্রতিনিধিত্ব করেছেন।
২০১৯ সালের ৯ই জুন তারিখে, ১৮ বছর ও ২৮ দিন বয়সে, ডান পায়ে ফুটবল খেলায় পারদর্শী কাবোরে গণতান্ত্রিক কঙ্গো প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৭৯তম মিনিটে আক্রমণভাগের খেলোয়াড় এরিক ত্রাওরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১২ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র করেছিল। বুর্কিনা ফাসোর হয়ে অভিষেকের বছরে কাবোরে সর্বমোট ২ ম্যাচে অংশগ্রহণ করেছেন।
কাবোরে ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
সোনার বাংলা চা
সোনার বাংলা বা দ্য গোল্ডেন বেঙ্গল চা বাংলাদেশের সিলেট জেলায় উদ্ভূত একটি চা। এটি একটি কালো চা হলেও স্বচ্ছ কাপে তার সোনালি উপস্থিতি একে বৈচিত্র্যময় করে তুলেছে। এর পাতায় সোনালি প্রলেপের কারণে আক্ষরিক অর্থে এর নাম দ্য গোল্ডেন বেঙ্গল টি বা সোনার বাংলা রাখা হয়েছে। যেখানে প্রতি পাতায় রয়েছে ২৪ ক্যারেট সোনার প্রলেপ। বাংলাদেশি মুদ্রায় প্রতি কেজি এই চায়ের বাজার মূল্য প্রায় ১৬ কোটি টাকা। যা বিশ্বের সবচেয়ে দামী চা।
চাষাবাদ
গোল্ডেন বেঙ্গল চা তৈরি হতে সময় লাগে প্রায় সাড়ে ৪বছর। এই চায়ের মাত্র ১কেজি চা পাতা সংগ্রহ করতে ৯০০কেজি চা প্রয়োজন হয়। লন্ডন টি এক্সচেঞ্জ নামের একটি ঐতিহাসিক চা সরবরাহকারী প্রতিষ্ঠান ভিন্নধর্মী এই চা প্রস্তুত করেছে।
স্টুর সঙ্গীত উৎসব
থাম্ব| অল সেন্টস চার্চের অভ্যন্তর স্টুর সঙ্গীত উৎসব হল প্রারম্ভিক সঙ্গীতের একটি উৎসব যা ইংল্যান্ডের কেন্টের স্টুর উপত্যকায় অনুষ্ঠিত হয়। এটি ১৯৬২ সালে কাউন্টারটেনার আলফ্রেড ডেলার দ্বারা প্রতিষ্ঠিত হয়েছিল। প্রধান স্থান হল একটি মধ্যযুগীয় গির্জা, অল সেন্টস চার্চ, বাউটন আলুফ। প্রাথমিক বছরগুলিতে চিত্রশিল্পী জন ওয়ার্ড দ্বারা আয়োজিত চিত্রকর্মের প্রদর্শনীও অন্তর্ভুক্ত ছিল।
১৯৭৯ সালে আলফ্রেড ডেলারের মৃত্যুর পর, তার ছেলে মার্ক ডেলার এই উত্সবটি চালিয়ে যান। ২০১২ সালে এটি তার পঞ্চাশতম জন্মদিন এবং প্রতিষ্ঠাতার শতবর্ষ উদযাপন করেছে।
কুজকো ঘরানা
কুজকো ঘরানা (Escuela cuzqueña) পেরুর কুজকো এলাকায় রোমান ক্যাথলিক ধর্মাবলম্বীদের তত্ত্বাবধানে গড়ে উঠা শিল্পকলাভিত্তিক প্রতিষ্ঠান। ১৬শ, ১৭শ ও ১৮শ শতাব্দীতে ঔপনিবেশিক আমলে এটি গঠিত হয়েছিল। তবে কেবলমাত্র কাজকো শহরেই এর কার্যক্রম থেমে থাকেনি। আন্দেজের বিভিন্ন শহরেও এর কার্যক্রম পরিচালিত হয়েছিল। পাশাপাশি ইকুয়েডর ও বলিভিয়ায় বর্তমানে পরিচালিত হচ্ছে।
১৫৩৪ সালে স্পেনীয়দের মাধ্যমে ইনকা সাম্রাজ্য দখলের পর এর প্রচলন শুরু হয়। একে প্রথম শিল্পকলায়ধর্মী কেন্দ্র হিসেবে বিবেচনা করা হয়ে থাকে যাতে আমেরিকায় ইউরোপীয় শিল্পকলার কৌশল পদ্ধতিগতভাবে প্রয়োগ করা হয়েছে।
উদ্দেশ্য
কাস্কুইরা চিত্রকর্ম ধর্মীয় চিত্রের একটি ঘরানা ও উপদেশ প্রদানের উদ্দেশ্যে তৈরী করা হয়েছে। স্পেনীয়দের প্রধান উদ্দেশ্য ছিল ইনকাদের ক্যাথলিক ধর্মে দীক্ষিত করা। তারা একদল ধর্মীয় চিত্রশিল্পীকে কাস্কোয় প্রেরণ করেছিল। ঐ সকল চিত্রশিল্পী কিউচুয়া জনগোষ্ঠী ও মেস্তিজোসদের জন্য বিদ্যালয় প্রতিষ্ঠা করে। তাদেরকে তারা অঙ্কন ও তৈলচিত্র সম্পর্কে শিক্ষা প্রদান করেন। কাস্কুইরা পদবী শুধুমাত্র কাস্কো শহরের অধিবাসী বা আদিবাসী চিত্রশিল্পীদের জন্যেই প্রযোজ্য ছিল না, বরঞ্চ স্পেনীয় ক্রিয়োলেসদের ক্ষেত্রেও প্রযোজ্য ছিল।
ইতিহাস
বিশপ ম্যানুয়েল দে মলিনেদো ওয়াই অ্যাঙ্গুলো কাজকো চিত্রশিল্পীদের প্রধান পৃষ্ঠপোষকতা প্রদান করেন। তিনি ইউরোপীয় চিত্রকর্ম ও তার তৈরী চিত্রকর্ম পেরুভীয় চিত্রশিল্পীদেরকে দান করেন। তিনি উদ্যোক্তার ভূমিকা পালন করেন এবং বাসিলিও সান্তা ক্রুজ পুমাকলাও, অ্যান্টোনিও সিঞ্চি রোকা ইনকা ও মার্কোস রিভেরা'র ন্যায় চিত্রশিল্পীদেরকে আর্থিকভাবে সহায়তা করেছিলেন।
১৬৮৮ সালে স্পেনীয় বংশোদ্ভূত ও কাজকে অঙ্কনশিল্পের মেসতিজো সম্প্রদায়ের সদস্যরা ভারতীয় চিত্রশিল্পীদেরকে শিক্ষা প্রদান করেন। এরফলে অগণিত কুইচুয়া ভারতীয় চিত্রশিল্পীরা নিজেদের রূপরেখা নিয়ে নিজেকে তৈরী করেন। এতে তারা সর্বশেষ ইউরোপীয় চিত্রকর্মগুলোকে ভিত্তি হিসেবে গ্রহণ করেন। এছাড়াও তারা ইনকা সাম্রাজ্যের চিত্রকর্মকেও উপজীব্য করে চিত্রকর্ম তৈরী করেন যা খ্রিস্টান ধর্মের ভিত্তি ও সাংস্কৃতিক গৌরবের মিশেল ছিল। কাস্কুইনা ধরনের চরিত্রে কুইচুয়া চিত্রকর দিয়েগো কুইস্পে টিটোর শিল্পকর্মকে ঘিরে গড়ে উঠেছে বলে বিশ্বাস করা হয়ে থাকে।
রঙের ব্যবহার
কাস্কুইনা চিত্রকর্মে ধর্মীয় বিষয়, পরিপ্রেক্ষিতসহ লাল, হলুদ ও মৃত্তিকা রঙের আধিপত্য ছিল। এছাড়াও, সোনালী পাতার ব্যবহারও উল্লেখযোগ্য ছিল; বিশেষ করে কুমারীমাতা মেরির চিত্রকর্মে এর ব্যবহার সবিশেষ লক্ষ্যণীয়। কাস্কুইনো চিত্রকরেরা বাইজেন্টেনীয়, ফ্লেমীয় ও ইতালীয় রেঁনেসার চিত্রকর্মের সাথে মিল রেখে চিত্র অঙ্কন করতেন। তবে, ইউরোপীয় শিক্ষকদের কাছ থেকে গৃহীত শিক্ষা থেকে নিজেদেরকে অনেকাংশেই মুক্ত রাখতে পেরেছেন। তারা উজ্জ্বল রং ও নাটকীয় চিত্র উপস্থাপন করতো। এছাড়াও, নিজস্ব উদ্ভিদ ও প্রাণীকে চিত্রকর্মে প্রচ্ছদপটে ব্যবহার করা হতো।
ওয়ারিয়র অ্যাঞ্জেলস কাস্কুইনা চিত্রকর্মের বিখ্যাত উপাদান ছিল।
সৈয়দ আবুজার বুখারী
সৈয়দ আবুজার বুখারী (سید ابو زر بخاری, প্রকৃত নাম: সৈয়দ আতা-উল-মুনিম বুখারি, মৃত্যু ২৪ অক্টোবর ১৯৯৫) একজন মুসলিম পাকিস্তানি পণ্ডিত, বুদ্ধিজীবী, বক্তা, কবি, লেখক এবং মজলিস-ই-আহর-ই-ইসলাম-এর প্রাক্তন রাষ্ট্রপতি। তিনি অবিভক্ত ভারতের স্বাধীনতা আন্দোলনের বিশিষ্ট ব্যক্তিত্ব ছিলেন। বুখারী ছিলেন সৈয়দ আতা উল্লাহ শাহ বুখারীর বড় ছেলে এবং তিনি একাধিকবার আহরার পার্টির রাষ্ট্রপতি বা সেক্রেটারি জেনারেল নির্বাচিত হয়ে মজলিস-ই-আহরার-ই ইসলামের নেতা হন। বুখারী মজলিস-এ-খুদ্দ-এ-সাহাবাহর প্রতিষ্ঠাতা এবং তেহরিক-ই-খাতমে নব্বুওয়াতের ১৯৫৩, ১৯৭৪ এবং ১৯৮৪ সালে গুরুত্বপূর্ণ ভূমিকা পালন করেন।
বুখারী ১৯৬২ সালে কাসিম বাঘ মুলতানে হযরত আমির-ই-মুয়াবিয়ার মৃত্যুর দিন একটি সম্মেলন করেন। একাধিকবার, সরকারবিরোধী ধর্মীয় এবং রাজনৈতিক বক্তৃতার কারণে বুখারীকে গ্রেপ্তার করা হয়েছিল। তিনি লাহোর ও মুলতান থেকে প্রকাশিত মাসিক সংবাদ কর্পোরেশন, আল-আহরার সম্পাদকও ছিলেন। বুখারী কবিও ছিলেন। তাঁর পিএইচডি থিসিস ইরানের ফারসি গ্রন্থ কান পারসীতে লেখা হয়েছে ।
মৃত্যু
বুখারী ১৯৯৫ সালের ২৪ অক্টোবর মুলতানে মৃত্যুবরণ করেন। তাকে তাঁর বাবার (সৈয়দ আতা উল্লাহ শাহ বুখারী) কবরের কাছে মুলতানে দাফন করা হয়।
আল জাদিদ মসজিদ
আল জাদিদ মসজিদ তিউনিসিয়ার তিউনিসের একটি মসজিদ। এটি শহরের মদিনা অঞ্চলে অবস্থিত।
ইতিহাস
১৭২৬ সালে হুসেন-রাজবংশের প্রতিষ্ঠাতা সার্বভৌম আল-হুসেন ইবনে আলি-তুর্কির আদেশে মসজিদটি নির্মাণ করা হয়েছিল। এটি একটি স্থাপত্য কমপ্লেক্সের অংশ, যেখানে মসজিদ, একটি মাদ্রাসা ও মাজার রয়েছে। এই মসজিদের পাসে সৈয়দ কাসেম সেববতীকে সমাধিস্থ করা হয়েছিল। বছরের পর বছর ধরে, এখানে শেখ আহমদ বিন আলী মুস্তাফা বছর-নেমিচি আল হানাফি এবং শেখ মোহাম্মদ বেন আহমেদ বেন হামদা শরীফসহ অনেক উল্লেখযোগ্য ধর্ম প্রচারক এসেছিলেন। ভবনের দেয়ালগুলিতে লাগানো সিরামিকের আস্তরন তুরস্কের ইসনিক থেকে আমদানি করা হয়েছিল।
কম্বোডিয়ার গণহত্যা
কম্বোডিয়ার গণহত্যা (អំពើប្រល័យពូជសាសន៍កម្ពុជា, Âmpeu Prâlai Puchsas Kămpŭchéa) কম্বোডিয়ার কমিউনিস্ট পার্টির সাধারণ সম্পাদক পোল পটের নেতৃত্বে খেমার রুজ দ্বারা কম্বোডিয়ানদের পদ্ধতিগত তাড়না এবং হত্যা ছিল, যিনি কম্বোডিয়াকে সম্পূর্ণভাবে স্বয়ংসম্পূর্ণ কৃষি সমাজতান্ত্রিক সমাজের দিকে ধাক্কা দিয়েছিলেন। এর ফলে ১৯৭৫ থেকে ১৯৭৯ পর্যন্ত ১.৫ থেকে ২ মিলিয়ন মানুষের মৃত্যু হয়েছিল,যা কম্বোডিয়ার ১৯৭৫ সালের জনসংখ্যার প্রায় এক চতুর্থাংশ (c. ৭.৮ মিলিয়ন)।
পোল পট এবং খেমার রুজকে দীর্ঘদিন ধরে চীনা কমিউনিস্ট পার্টি (সিসিপি) এবং সিসিপি চেয়ারম্যান মাও ৎসে-তুং দ্বারা সমর্থন করত;     এটা অনুমান করা হয় যে খেমার রুজ যে বৈদেশিক সাহায্য পেয়েছিল তার অন্তত ৯০% চীন থেকে এসেছে এবং 1975 সালেই কমপক্ষে ১ বিলিয়ন মার্কিন ডলার সুদমুক্ত অর্থনৈতিক ও সামরিক সহায়তা চীন থেকে এসেছিল।  ১৯৭৫ সালের এপ্রিল মাসে ক্ষমতা দখল করার পর, খেমার রুজ দেশটিকে একটি কৃষি সমাজতান্ত্রিক প্রজাতন্ত্রে পরিণত করতে চেয়েছিলন। যা অতি-মাওবাদের নীতির উপর প্রতিষ্ঠিত এবং সাংস্কৃতিক বিপ্লবের দ্বারা প্রভাবিত ছিল।   পোল পট এবং খেমার রুজের অন্যান্য কর্মকর্তারা ১৯৭৫ সালের জুন মাসে বেইজিংয়ে যখন সিসিপি পলিটব্যুরোর স্থায়ী কমিটির সদস্য ঝাং চুনকিয়াওয়ের মতো উচ্চপদস্থ সিসিপি কর্মকর্তারা পরে সাহায্য প্রদানের জন্য কম্বোডিয়া যান তখন মাওয়ের সঙ্গে সাক্ষাৎ করেন, অনুমোদন ও পরামর্শ পান।   তার লক্ষ্য পূরণের জন্য, খেমার রুজ শহরগুলিকে শূন্য করে দেয় এবং যেখানে গণহত্যা, জোরপূর্বক শ্রম, শারীরিক নির্যাতন, অপুষ্টি এবং রোগ ছিল সেখান থেকে কম্বোডিয়ানদের গ্রামাঞ্চলে শ্রম শিবিরে স্থানান্তরিত করতে বাধ্য করেন। 1976 সালে,খেমার রুজ দেশের নাম পরিবর্তন করে গণতান্ত্রিক কাম্পুচিয়া রাখেন।
১৯৭৮ সালে ভিয়েতনামের সামরিক বাহিনী আক্রমণ করে এবং খেমার রুজ শাসনের পতন ঘটলে গণহত্যা শেষ হয়। জানুয়ারী ১৯৭৯ এর মধ্যে খেমার রুজ নীতির কারণে ১.৫ থেকে ২ মিলিয়ন মানুষ মারা গিয়েছিল, যার মধ্যে ২০০,০০০-৩০০,০০০ চীনা কম্বোডিয়ান, ৯০,০০০ মুসলিম এবং ২০,০০০ ভিয়েতনামী কম্বোডিয়ান ছিল। খেমার রুজ পরিচালিত ১৯৬ টি কারাগারের মধ্যে ২০,০০০ জন নিরাপত্তা কারাগার ২১ এর মধ্য দিয়ে যায় এবং মাত্র সাতজন প্রাপ্তবয়স্ক বেঁচে যায় বন্দীদের কিলিং ফিল্ডস-এ নিয়ে যাওয়া হয়েছিল, যেখানে তাদের মৃত্যুদণ্ড দেওয়া হয়েছিল (গুলি বাঁচানোর জন্য প্রায়ই পিক্যাক্স দিয়ে ) এবং গণকবরে সমাহিত করা হয়। শিশুদের অপহরণ এবং প্ররোচনা ব্যাপকভাবে বিস্তৃত ছিল এবং অনেককে রাজি করা হয়েছিল বা নৃশংসতা করতে বাধ্য করা হয়েছিল। ২০০৯ সালের হিসাবে, ডকুমেন্টেশন সেন্টার অফ কম্বোডিয়া ২৩৭৪৫ টি গণকবর তৈরি করেছে যেখানে প্রায় ১.৩ মিলিয়ন সন্দেহভাজন নিহতদের মৃত্যুদণ্ড দেওয়া হয়েছে। গণহত্যার মৃত্যুর সংখ্যার ৬০% পর্যন্ত প্রত্যক্ষভাবে মৃত্যুদণ্ড দেওয়া হয় বলে মনে করা হয়। অন্যান্য শিকাররা অনাহারে, ক্লান্তিতে বা রোগে মারা যায়।
গণহত্যার সূত্রপাত হলে শরণার্থীদের দ্বিতীয় প্রবাহ শুরু হয়, যাদের মধ্যে অনেকেই প্রতিবেশী থাইল্যান্ড এবং কিছুটা হলেও ভিয়েতনাম থেকে পালিয়ে যায়। কম্বোডিয়ায় ভিয়েতনামী আক্রমণের সময় ১৯৭৯ সালের জানুয়ারিতে খেমার রুজকে পরাজিত করে গণহত্যার অবসান ঘটে। ২০০২ সালের ২ জানুয়ারি, কম্বোডিয়ান সরকার কম্বোডিয়ান গণহত্যার জন্য দায়ী খেমার রুজ নেতৃত্বের সদস্যদের বিচারের জন্য খেমার রুজ ট্রাইব্যুনাল প্রতিষ্ঠা করে। ১৭ ফেব্রুয়ারি ২০০৯ থেকে বিচার শুরু হয়েছিল। ২০১৪ সালের ৭ আগস্ট, নুন চিয়া এবং খিয়ু সাম্পান গণহত্যার সময় সংঘটিত মানবতার বিরুদ্ধে অপরাধ জন্য দোষী সাব্যস্ত হন এবং যাবজ্জীবন কারাদণ্ড পান।
সফদর জং
সফদর জং (सफ़्दरजंग, ) (জন্ম. আনুমানিক ১৭০৮ – মৃত্যু. ৫ অক্টোবর ১৭৫৪) ছিলেন আওধের সুবেদার নবাব। ১৭৩৯ সালের ১৯ মার্চ থেকে ১৭৫৪ সালের ৫ অক্টোবর পর্যন্ত তিনি নবাব হিসেবে আসীন ছিলেন।
জীবন
সফদর জং এর জন্মনাম ছিল মুহাম্মদ মুকিম। তিনি পারস্যের খোরাসানে জন্মগ্রহণ করে। ১৭২২ সালে তিনি ভারতে অভিবাসী হন।
১৭৩৯ সালে সফদর জং তার চাচা এবং শ্বশুর সাদাত আলি খানের উত্তরসুরি হিসেবে আওধের শাসনভার লাভ করেন। এজন্য নাদির শাহকে প্রায় ২ কোটি রুপি প্রদান করতে হয়েছে। মুঘল সম্রাট মুহাম্মদ শাহ তাকে “সফদর জং” উপাধিতে ভূষিত করেছিলেন।
সফদর জং একজন সফল প্রশাসক ছিলেন। আওধের উপর নিয়ন্ত্রণ বজায় রাখা ছাড়াও তিনি দুর্বল হয়ে পড়া মুহাম্মদ শাহকে মূল্যবান সহযোগিতা প্রদান করেছেন। পরে তাকে কাশ্মীরের শাসনভারও দেয়া হয় এবং তিনি দিল্লি দরবারের একজন কেন্দ্রীয় ব্যক্তি হয়ে উঠেন। মুহাম্মদ শাহের পরবর্তী সময়গুলোতে তিনি মুঘল প্রশাসনের সম্পূর্ণ নিয়ন্ত্রণ লাভ করেছিলেন। ১৭৪৮ সালে আহমেদ শাহ বাহাদুরের ক্ষমতালাভের সময় সফদর জং উজির উল মামালিক-ই-হিন্দুস্তান বা ভারতের প্রধানমন্ত্রী হিসেবে আসীন হন। এছাড়াও তিনি আজমিরের গভর্নর এবং নারনাউলের ফৌজদার হন। তবে দরবারের রাজনীতির কারণে শেষপর্যন্ত ১৭৫৩ সালে তিনি বরখাস্ত হন। ১৭৫৩ সালের ডিসেম্বরে তিনি আওধে ফিরে আসেন এবং ফৈজাবাদকে সামরিক সদরদপ্তর করেন। ১৭৫৫ সালের অক্টোবরে ৪৬ বছর বয়সে ফৈজাবাদের নিকটে সুলতানপুরে তার মৃত্যু হয়।
মাজার
সফদর জঙের মাজার ১৭৫৪ সালে নির্মিত হয়েছিল। এটি নয়াদিল্লির সফদর জং সড়কে অবস্থিত।
এছাড়াও এই এলাকায় তার নামে কিছু স্থাপনা রয়েছে যেমন সফদরজং বিমানবন্দর, সফদর জং হাসপাতাল, সফদরজং টার্মিনাল এবং সফদর জং কলোনি।
আলাউদ্দিন আল আজাদ
আলাউদ্দিন আল আজাদ (জন্ম : ৬ মে, ১৯৩২ - মৃত্যু : ৩ জুলাই, ২০০৯) বাংলাদেশের খ্যাতিমান ঔপন্যাসিক, প্রাবন্ধিক, কবি, নাট্যকার, গবেষক ও অধ্যাপক। আশাবাদী সংগ্রামী মনোভাব তাঁর রচনার বৈশিষ্ট্য। বর্তমান নাগরিক জীবনের বিকার উপস্থাপনে আগ্রহী। তিনি ১৯৫২ এর ভাষা আন্দোলনের একজন সক্রিয় কর্মী ছিলেন। তাঁর প্রথম উপন্যাস তেইশ নম্বর তৈলচিত্র ১৯৬০ সালে ছাপা হয়।
জীবনী
আলাউদ্দিন আল আজাদ ১৯৩২ খ্রিষ্টাব্দের ৬ মে নরসিংদী জেলার রায়পুরা উপজেলার রামনগর গ্রামে জন্মগ্রহণ করেন। পিতা : গাজী আব্দুস সোবহান; মাতা : মোসাম্মাৎ আমেনা খাতুন; স্ত্রী : জামিলা আজাদ। প্রবেশিকা : নারায়ণপুর শরাফতউল্লাহ উচ্চ ইংরেজি বিদ্যালয়, রায়পুরা (১৯৪৭)। উচ্চ মাধ্যমিক (কলা) : ইন্টারমিডিয়েট কলেজ (১৯৪৯) তিনি ১৯৫৩ ও ১৯৫৪ খ্রিষ্টাব্দে ঢাকা বিশ্ববিদ্যালয় থেকে বাংলা বিভাগ থেকে অনার্স ও মাস্টার ডিগ্রি অর্জন করেন। এরপর তিনি সরকারি কলেজের অধ্যাপনা পেশায় যুক্ত হন। তিনি নারায়ণগঞ্জের তোলারাম কলেজ (১৯৫৫), ঢাকা জগন্নাথ কলেজ (১৯৫৬-৬১), সিলেট এমসি কলেজ (১৯৬২-৬৮) এবং চট্টগ্রাম সরকারি কলেজ (১৯৬৪-৬৭)-এ অধ্যাপনা করেন। তিনি ঢাকা কলেজের অধ্যক্ষের দায়িত্ব পালন করেন এক বছর (১৯৭৪-৭৫) এবং পরবর্তীকালে চট্টগ্রাম বিশ্ববিদ্যালয়ে বাংলা বিভাগের অধ্যাপক হিসেবে অবসর গ্রহণ করেন। পেশাগত জীবনে মস্কোর বাংলাদেশ দূতাবাসে সংস্কৃতি উপদেষ্টা, শিক্ষা সচিব, সংস্কৃতিবিষয়ক বিভাগ ও শিক্ষা মন্ত্রণালয়েও তিনি গুরুত্বপূর্ণ দায়িত্ব পালন করেছেন। ১৯৭০ খ্রিষ্টাব্দে লন্ডন বিশ্ববিদ্যালয় থেকে তিনি ঈশ্বরগুপ্তের জীবন ও কবিতা বিষয়ে পিএইচডি ডিগ্রি অর্জন করেন। ২০০৯ এর ৩রা জুলাই শুক্রবার রাতে ঢাকার উত্তরায় নিজ বাসভবন রত্নদ্বীপে তিনি বার্ধক্যজনিত কারণে মৃত্যুবরণ করেন।
লেখার ধরণ
আলাউদ্দিন আল আজাদ একজন শাণিত ভাষার লেখক ছিলেন। তিনি ছিলেন বাস্তব জীবনের রূপকার। বাস্তবতার রূপ পরিগ্রহ করেছে তার ভাষা নির্মাণে। সংস্কৃতাশ্রয়ী শব্দ তিনি পরিহার করেছেন বলা চলে। তিনি প্রধানত মধ্যবিত্ত নিম্নবিত্ত পরিবারের রূপকার। তার গল্প নাতিদীর্ঘ।
দি অ্যাভেঞ্জার্স (২০১২-এর চলচ্চিত্র)
মার্ভেলের দ্য অ্যাভেঞ্জার্স (যুক্তরাজ্য ও আয়ারল্যান্ডে মার্ভেল অ্যাভেঞ্জার্স নামে শ্রেণীবদ্ধ) অথবা শুধুমাত্র দ্য অ্যাভেঞ্জার্স, হল মার্ভেল কমিক্সের একই নামের সুপারহিরো দল সমন্বিত একটি ২০১২ সালের আমেরিকান সুপারহিরো চলচ্চিত্র। এটি মার্ভেল স্টুডিও দ্বারা প্রযোজিত এবং ওয়াল্ট ডিজনি স্টুডিওর মোশন পিকচার্স দ্বারা বণ্টিত।
সেরাম দ্বীপ
সেরাম দ্বীপ (আগে সেরান অথবা সেরাং নামেও ডাকা হতো) ইন্দোনেশিয়ার মালুকু রাজ্যের প্রধান এবং সবচেয়ে বড় দ্বীপ। যদিও একই রাজ্যে আম্বন দ্বীপের যথেষ্ট ঐতিহাসিক গুরুত্ব রয়েছে। তবুও আম্বন দ্বীপ প্রধান দ্বীপ নয়। তাছাড়াও এটি ছোট আকৃতির দ্বীপ। আম্বন দ্বীপের উত্তর দিকে সেরাম দ্বীপের অবস্থান। সেরাম দ্বীপের আশপাশে আরো কিছু দ্বীপ রয়েছে যেমন হারুকু, নুসালাউত, বান্ডা এবং সাপুয়ারা।
ভূগোল এবং ভূতত্ত্ব
দ্বীপটির পুরোটাই পর্বত শ্রেণী দ্বারা আবৃত। সবচেয়ে বড় পর্বতটির নাম বিনাইয়া। আর এটি ঘন অতিবৃষ্টি অরণ্য দিয়ে আবৃত। সেরাম দ্বীপ যে জায়গায় অবস্থিত সেই জায়গাটিকে পৃথিবীর সবচেয়ে জটিল জায়গাগুলোর একটি বলা হয়। কারণ ঠিক এই জায়গাতেই অনেকগুলো টেকটোনিক মাইক্রোপ্লেট একসাথে এসে যুক্ত হয়েছে। দ্বীপটির সওয়াই পর্বতের হাতু সাকা নামে একটি গুহা রয়েছে। এই গুহাটি ইন্দোনেশিয়ার সবচেয়ে গভীরতম গুহা (-৩৮৮ মি)। আবার দ্বীপটির উত্তর সৈকতের কাছে, তানিওয়েল জেলাতে, সাপালেয়া নামে একটি ভূগর্ভস্থ নদী রয়েছে। এটি পৃথিবীর সবচেয়ে বড় ভূগর্ভস্থ নদী।
২০১০ সালের আদমশুমারী অনুযায়ী দ্বীপটির জনসংখ্যা ছিল ৪,৩৪,১১৩ জন।
বাস্তুসংস্থান
সেরাম দ্বীপে অনেক প্রজাতির পাখির বসবাস লক্ষ্য করা গেছে। দ্বীপটিতে প্রায় ১১৭ প্রজাতির পাখি রয়েছে। এর মধ্যে ১৪ টি প্রজাতির পাখি শুধুমাত্র এই দ্বীপটিতেই পাওয়া যায়।
এই দ্বীপে বেশ কিছু স্তন্যপায়ী প্রাণী দেখতে পাওয়া যায়। এর মধ্যে ঘর নেঙটি ইঁদুর এবং অস্ট্রেলিয়ার মারসুপিয়ালস অন্যতম। দ্বীপটির পর্বতশ্রেণীতে ৩৮ প্রজাতির স্তন্যপায়ী প্রাণী খুঁজে পাওয়া গেছে। এর মধ্যে ৯টি প্রজাতি শুধুমাত্র এই দ্বীপটিতেই পাওয়া যায়।
দ্বীপটির বিভিন্ন নদীতে লোনা পানির কুমিরের অস্তিত্ব খুঁজে পাওয়া যায়। বিশেষ করে সালাওয়াই নদীতেও এ জাতীয় কুমির খুঁজে পাওয়া গেছে।
প্রসাশন
সেরাম দ্বীপটি মালুকু রাজ্যের অন্তর্গত। দ্বীপটিকে মোট তিনটি প্রধান প্রসাশনিক অঞ্চলে ভাগ করা হয়েছে। একটি হচ্ছে পশ্চিম সেরাম। এর রাজধানীর নাম দেতারান হুনিপপু। ২০০৩ সালে এর জনসংখ্যা ছিল ১৪০৬৫৭। দ্বিতীয় প্রশাসনিক অঞ্চলটির নাম পূর্বাঞ্চলীয় সেরাম। এর রাজধানীর নাম দেতারান হুনিমোয়া। ২০০৩ সালে এর জনসংখ্যা ছিল ৭৮৩৩৬। দ্বীপটির মধ্যখানে অবস্থিত কেন্দ্রীয় মালুকু প্রশাসনিক অঞ্চল। এর রাজধানীর নাম মাসোহি। সেরাম দ্বীপের আশপাশে আরো ক্ষুদ্রাকৃতি দ্বীপও এর অংশবিশেষ।
ধর্ম
প্রাচীনকালে সেরামের বসবাসরত মানুষ প্রকৃতিপূজাতেই বিশ্বাস করত। বাইরের মানুষের আগমন কিংবা ধর্মান্তরিত হওয়ার কারণে হোক, বর্তমানে সেরামের বেশিরভাগ মানুষ হয় খ্রিস্টান নয়তো বোদ্ধ। ১৯৯৮ সালে ধর্মীয় দাঙ্গার কারণে এখানে প্রায় দশ হাজার মানুষ ঘরছাড়া হয়। ২০০২ সালে দ্বিতীয় মালিনো ক্ষমতায় আসার পর পরিস্থিতি ঠান্ডা হয়। সেরামে ধর্মীয় কারণে দাঙ্গা-হাঙ্গামা খুব একটা ছিল না। তবে মাসোহি শহরে খ্রিস্টান এবং মুসলিমদের মধ্যে বিদ্বেষ ছিল। এছাড়াও এই দ্বীপে মানুসেলা উপজাতীদের মধ্যে ৭০০০ মানুষ হিন্দু ধর্মে বিশ্বাস করে।
অর্থনীতি
নারিকেলের শুষ্ক আঁশ, রজন, সাগো এবং মাছ এই দ্বীপের প্রধান উৎপাদন সামগ্রী। দীপের উত্তর-পূর্ব দিকে তেল উৎপাদন করা হয়। ২০০৬ সাল পর্যন্ত কে ইউএফপইসি তেল উৎপাদন করতো। পরবর্তীতে সিটিক সেরাম এনার্জি এই দায়িত্ব গ্রহণ করে। ২০১০ সাল পর্যন্ত দ্বীপটিতে প্রায় ৯৭ লক্ষ ব্যারেল তেল সংরক্ষিত ছিল।
মঙ্গোলিয়া ও তিব্বত সরকারের মধ্যে মৈত্রী চুক্তি
মঙ্গোলিয়া ও তিব্বত সরকারের মধ্যে মৈত্রী চুক্তি ১৯১৩ খ্রিষ্টাব্দের ২রা ফেব্রুয়ারি মঙ্গোলিয়ার উর্গা শহরে স্বাক্ষরিত হয়। তিব্বতী স্বাক্ষরকারীদের এই চুক্তি স্বাক্ষরের ব্যাপারে আদৌ তিব্বতী সদস্যদের ওপর সরকারীভাবে দায়িত্ব দেওয়া হয়েছিল কিনা এবং এই চুক্তি আদোয় সরকারীভাবে স্বীকৃত নথি কিনা, তা এখনো বিতর্কিত বিষয়। মাঝে মাঝে এই চুক্তির অস্তিত্ব সম্বন্ধেই সন্দেহ প্রকাশ করা গয়েছে, কিন্তু মঙ্গোল বিজ্ঞান অ্যাকাডেমী ১৯৮২ খ্রিষ্টাব্দে মঙ্গোল ভাষায় এবং ২০০৭ খ্রিষ্টাব্দে তিব্বতী ভাষায় এই চুক্তির মূল পাণ্ডুলিপিটি প্রকাশ করে।
প্রেক্ষাপট
১৯১১ খ্রিষ্টাব্দে চিং সাম্রাজ্যের পতনের পরে তিব্বত ও মঙ্গোলিয়া ধর্মীয় রাষ্ট্রপ্রধানের শাসনাধীনে থেকে আনুষ্ঠানিকভাবে তাদের স্বাধীনতা ঘোষণা করে, কিন্তু উভয় দেশই নবগঠিত চীন সরকারের নিকট হতে স্বীকৃতি পেতে ব্যর্থ হয়। ১৯১৩ খ্রিষ্টাব্দের ১১ই জানুয়ারি একটি চুক্তির মাধ্যমে তিব্বত ও মঙ্গোলিয়া পরস্পরকে স্বীকৃতি প্রদান করে এবং মৈত্রী চুক্তিতে আবদ্ধ হয়। এই চুক্তির ফলে উভয় দেশ অভ্যন্তরীণ ও বৈদেশিক সত্রুর বিরুদ্ধে পরস্পরকে সাহায্য করা এবং পরস্পরের মধ্যে মুক্ত ব্যবসা বাণিজ্যের জন্য অঙ্গীকারবদ্ধ হয়। মঙ্গোলিয়ার পক্ষ থেকে বৈদেশিক মন্ত্রী দা লামা রাব্দান এবং সেনাবাহিনীর প্রধান মনলইবাটর ডামডিনসূরেন এবং তিব্বতের পক্ষ থেকে আগভান দোর্জিয়েভ, ঙ্গাগ-দ্বাং-ছোস-দ্ব্যিংস, য়ে-শেস-র্গ্যা-ম্ত্শো এবং দ্গে'-দুন-স্কাল-ব্জাং  এই চুক্তিতে স্বাক্ষর করেন।
বৈধতা
১৯১২ খ্রিষ্টাব্দে রাশিয়া ও মঙ্গোলিয়ার মধ্যে একটি চুক্তিতে মঙ্গোলিয়াকে স্বাধীন রাষ্ট্র রূপে স্বীকৃতি প্রদান করা হয়। ১৯১৩ খ্রিষ্টাব্দে দোর্জিয়েভ উর্গা শহরে উপস্থিত রুশ প্রতিনিধি ই. ইয়া. কোরোস্তোভেৎসের সঙ্গে সাক্ষাত করে জানান যে, তিব্বত সরকার মঙ্গোলিয়া ও রাশিয়ার সাথে চুক্তি সম্পাদনায় আগ্রহী। কোরোস্তোভেৎস তাকে জানান, সদ্য স্বাধীন রাষ্ট্র হিসেবে স্বীকৃত মঙ্গোলিয়ার সঙ্গে তিব্বতের চুক্তির ব্যাপারে রাশিয়ার কোন আপত্তি নেই, কিন্তু রাশিয়ার সঙ্গে চুক্তির ব্যাপারে তার আপত্তি রয়েছে।
আগভান দোর্জিয়েভকে এই ধরনের গুরুত্বপূর্ণ চুক্তিতে স্বাক্ষরের ব্যাপারে দায়িত্ব দেওয়ার কথা ত্রয়োদশ দলাই লামা অস্বীকার করলে এই চুক্তির বৈধতা নিয়ে বিতর্কের সৃষ্টি হয়, যদিও পরবর্তীকালে চতুর্দশ দলাই লামা এই চুক্তি সম্বন্ধে তার বইয়ে উল্লেখ করেন যে, চুক্তিটি ত্রয়োদশ দলাই লামার স্বীকৃতিতেই স্বাক্ষরিত হয়েছিল। একজন রুশ নাগরিক হওয়ার সুবাদে দোর্জিয়েভ তিব্বতের প্রতিনিধি হিসেবে এই ধরনের চুক্তি করতে পারেন না বলে রুশ সরকার নিজেদের অবস্থান জানায়। যাই হোক, এই চুক্তির পরেও তিব্বত ও মঙ্গোলিয়ার স্বাধীনতা বিশ্বের অন্যান্য রাষ্ট্রের স্বীকৃতি লাভ করতে অসমর্থ হয়। এই চুক্তির সংবাদ ছড়িয়ে পড়তে সিমলার সভায় উপস্থিত ব্রিটিশদের প্রতিনিধিদের মধ্যে সন্দেহের সৃষ্টি করে যে, রাশিয়া এই চুক্তির সুযোগ নিয়ে তিব্বতে নিজেদের প্রভাব বিস্তার করবে।
দ্য স্প্রিং আর্টস ফেস্টিভ্যাল
ফেস্টিভাল প্রিন্টেম্পস ডেস আর্টস ডি মন্টে-কার্লো হল মোনাকোর একটি সঙ্গীত ও নৃত্য উৎসব, যা রাজকুমারী গ্রেসের ইচ্ছার প্রতিক্রিয়ায় চালু হয়েছিল এবং যা আজ হ্যানোভারের রাজকুমারী ক্যারোলিনের পৃষ্ঠপোষকতায় রয়েছে।
জালি রাণী
জালি রাণী বা পুতুল বা বেটী (বৈজ্ঞানিক নাম: Botia lohachata) (ইংরেজি: Y- Loach) হচ্ছে Cobitidae পরিবারের Botia গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত, পাকিস্তান এবং নেপালে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
নিবাল থাওয়াবতেহ
নিবাল থাওয়াবতেহ হলেন একজন ফিলিস্তিনি নারী অধিকার কর্মী। তিনি ফিলিস্তিনের ব্রিজেইত বিশ্ববিদ্যালয়ে কর্মরত আছেন।
জীবনী
নিবাল থাওয়াবতেহ প্রথম নারী হিসেবে ফিলিস্তিনের বেইত ফেজ্জার গ্রামের পঞ্চায়েত সদস্য হিসেবে দায়িত্ব পালন করেছিলেন; সেখানে তিনি সাত বছর কাজ করেছিলেন। তিনি অন্যান্য নারীদের পঞ্চায়েত সদস্য হিসেবে নির্বাচিত হবার ক্ষেত্রে তাদেরকে সহায়তা করেছিলেন। ২০০৫ সালে তিনি আল হাল (বাংলা:অবস্থা]]) নামের একটি মাসিক সংবাদপত্র প্রতিষ্ঠা করেন, যেটি অজাচার, বহুবিবাহ, অনার কিলিং, সমকামিতা ও দরিদ্রতা নিয়ে খবর প্রকাশ করত। মাসিক সংবাদপত্রটির প্রথম সংখ্যায় ফিলিস্তিনি নেতা মাহমুদ আব্বাসের স্ত্রী আমিনা আব্বাসের ছবি কভারে ব্যবহার করা হয়েছিল, যা ব্যাপক সমালোচনার জন্ম দিয়েছিল; নিবাল থাওয়াবতেহের মতে, এটি আমিনা আব্বাসের প্রথম প্রকাশিত ছবি। তিনি দরিদ্র ফিলিস্তিনি নারী ও ফিলিস্তিনি নারীদের আত্মহত্যার মত বিষয় নিয়ে দেশটির টিভির জন্য টিভি নাটক রচনা করেছেন। ২০১৫ সালে নিবাল থাওয়াবতেহ ব্রিজেইত বিশ্ববিদ্যালয়ের গণমাধ্যম উন্নয়ন কেন্দ্রের পরিচালক হিসেবে দায়িত্ব পালন করেছিলেন। এছাড়াও, তিনি অনুসন্ধানী প্রতিবেদন ও সৃজনশীল লেখনী নিয়ে প্রশিক্ষণ দিয়ে থাকেন।
সম্মাননা
নিবাল থাওয়াবতেহ ২০০৮ সালে আন্তর্জাতিক সাহসী নারী পুরস্কার লাভ করেন।
উসমানীয় শান্তিপর্ব
ইতিহাসলিখনবিদ্যায় উসমানীয় শান্তিপর্ব (ইংরেজি ও লাতিন Pax Ottomana পাক্স ওত্তোমানা বা Pax Ottomanica পাক্স ওত্তোমানিকা) পরিভাষাটি দিয়ে ১৬শ ও ১৭শ শতকে শক্তির শিখরে অবস্থিত উসমানীয় সাম্রাজ্যের বিজিত প্রদেশগুলিতে অর্থাৎ বলকান উপদ্বীপ, আনাতোলিয়া উপদ্বীপ, মধ্যপ্রাচ্য, উত্তর আফ্রিকা ও ককেসাস অঞ্চলে বিরাজমান অর্থনৈতিক ও সামাজিক স্থিতিশীল ঐতিহাসিক পর্বটিকে নির্দেশ করা হয়।
যেসব ইতিহাসবিদ ও লেখক বিজিত অঞ্চলগুলির উসমানীয় শাসনের ইতিবাচক প্রভাবের উপর জোর দিতে চান, তারাই মূলত এই পরিভাষাটি ব্যবহার করে থাকেন। উসমানীয় সাম্রাজ্যের উত্থানের আগে যে অস্থিতিশীলতা বিরাজমান ছিল ও উসমানীয় সাম্রাজ্যের পতনের পরে (প্রথম বিশ্বযুদ্ধের পরে) যে অস্থিতিশীলতার সৃষ্টি হয়, সেগুলির বিপরীতে উসমানীয় শাসনামলের সময় তুলনামূলক স্থিতিশীলতাটিকে তারা ইতিবাচক দৃষ্টিভঙ্গি থেকে উপস্থাপন করেন।
এই পরিভাষাটি আরও ব্যাপকভাবে প্রচলিত একটি লাতিন পরিভাষা রোমান শান্তিপর্ব-র (Pax Romana পাক্স রোমানা) অনুরূপে তৈরি করা হয়েছে।
জৈন নিরামিষবাদ
থাম্ব| [[অহিংসা (গুণ)|অহিংসা গুণের  উপর ভিত্তি করে জৈনদের খাদ্যতালিকা তৈরি, যার মানে হল সব থেকে কম সহিংসতাযুক্ত খাবার জৈনদের পচ্ছন্দ। ]]
জৈন নিরামিষবাদ জৈন সংস্কৃতি এবং দর্শনের অনুগামীরা অনুসরণ করে। এটি ভারতীয় উপমহাদেশ এবং তার বাইরে আধ্যাত্মিকভাবে অনুপ্রাণিত খাদ্যতালিকার সবচেয়ে কঠোর রূপগুলির মধ্যে একটি। জৈন রন্ধনপ্রণালী সম্পূর্ণরূপে ল্যাকটো- নিরামিষ ভোজন। জৈনরা  ছোট পোকামাকড় এবং অণুজীবের ক্ষতি আটকাতে এবং পুরো গাছটিকে উপড়ে ফেলাতে গাছটির মারা যাওয়ার সম্ভাবনাকে প্রতিরোধ করতে, মূল এবং ভূগর্ভস্থ সবজি যেমন আলু, রসুন, পেঁয়াজ ইত্যাদি খায় না। এই নিয়ম জৈন তপস্বী এবং সাধারণ জৈনরা মেনে চলে।
জৈনরা বিশ্বাস করে যে অহিংসা প্রত্যেকের জন্য সবচেয়ে প্রয়োজনীয় ধর্মীয় কর্তব্য ( অহিংস পরমো ধর্মঃ, একটি বিবৃতি প্রায়ই জৈন মন্দিরগুলিতে খোদাই করা থাকে)।   পুনর্জন্মের চক্র থেকে মুক্তির জন্য এটি একটি অপরিহার্য শর্ত, যেটি সমস্ত জৈন কার্যকলাপের চূড়ান্ত লক্ষ্য। জৈনরা এই লক্ষ্যটি হিন্দু এবং বৌদ্ধদের সাথে ভাগ করে নিয়েছে, কিন্তু জৈনদের দৃষ্টিভঙ্গি বিশেষভাবে কঠোর এবং ব্যাপক। দৈনন্দিন ক্রিয়াকলাপে এবং বিশেষত খাদ্যের ক্ষেত্রে অহিংসা নীতি প্রয়োগকালে জৈনদের বিচক্ষণ এবং পুঙ্খানুপুঙ্খ পদ্ধতি তাদের সমগ্র জীবনধারার সাথে পরিচিত করায় এবং এটি জৈন মানসিকতার সবচেয়ে উল্লেখযোগ্য বৈশিষ্ট্য।     জৈন ধর্মে এই কঠোর অনুশাসনের একটি  পার্শ্বদিক হল  তপস্যা অনুশীলন, যেটিতে সাধারণ মানুষের পাশাপাশি ভিক্ষু ও সন্ন্যাসীদের কঠোরভাবে  উত্সাহিত করা হয়।    পাঁচ প্রকার জীবের মধ্যে সর্বনিম্নপ্রকার ছেড়ে,  বাকী চারপ্রকার জীবের  স্বেচ্ছায় হত্যা বা ধ্বংস করা একজন গৃহি জৈনের জন্য নিষেধ করা আছে।  সর্বনিম্ন জীব হল যেটি ইন্দ্রিয়গ্রাহ্য, যেমন শাকসবজি, ভেষজ, খাদ্যশস্য ইত্যাদি যেগুলি শুধুমাত্র স্পর্শের অনুভূতি দ্বারা সমৃদ্ধ।
ভারতে নিরামিষ খাবারের উপর প্রভাব
ভারতীয় উপমহাদেশের কিছু অঞ্চলের নিরামিষ খাবার জৈন ধর্মের দ্বারা দৃঢ়ভাবে প্রভাবিত। এটির মধ্যে অন্তর্ভুক্ত
ভারতে, নিরামিষ খাবার, সকল অনুষ্ঠান্‌ সবার জন্য উপযুক্ত বলে মনে করা হয়। এই কারণটি নিরামিষ রেস্তোরাঁগুলিকে বেশ জনপ্রিয় করে তুলেছে৷ নিরামিষ রেস্তোরাঁ এবং মিষ্টান্ন মিষ্টির দোকানগুলির মধ্যে উদাহরণস্বরূপ-, দিল্লির ঘন্টেওয়ালা মিষ্টি  এবং সাগরের জামনা মিঠায়া - জৈনদের দ্বারা পরিচালিত।
যারা নিজেদের নিরামিষাশী হিসাবে চিহ্নিত করেছেন এমন ভারতীয় জৈনদের সমীক্ষার প্রতিক্রিয়া অনুসারে, ৯২% মানুষ এমন একটি রেস্তোরাঁয় খেতে ইচ্ছুক হবেন না যেটি পুরোপুরিভাবে নিরামিষ রেস্তোরাঁ নয় এবং ৮৯% মানুষ এমন কোনও বন্ধু/পরিচিত, যিনি নিজে একজন নিরামিষভোজি ন্‌ তার বাড়িতে খেতে ইচ্ছুক হবেন না ।
ঐতিহাসিক পটভূমি
খ্রিস্টপূর্ব ৬ষ্ঠ শতাব্দীতে মহাবীর যখন জৈন সম্প্রদায়কে পুনরুজ্জীবিত ও পুনর্গঠিত করেছিলেন, ইতিমধ্যেই তখন অহিংসা একটি প্রতিষ্ঠিত, কঠোরভাবে পালন করা নিয়ম ছিল।  পার্শ্বনাথ, একজন তীর্থঙ্কর যাকে আধুনিক পশ্চিমি ঐতিহাসিকরা, ঐতিহাসিক ব্যক্তিত্ব হিসেবে বিবেচনা করেন,   তিনি খ্রিস্টপূর্ব ৮ম শতাব্দীর সময়কালে একটি সম্প্রদায়ের প্রতিষ্ঠা করেছিলেন    মহাবীরের পিতামাতারা, যার অন্তর্ভুক্ত ছিলেন।  পার্শ্বনাথের অনুসারীরা অহিংসা পালনের প্রতিজ্ঞা করেছিলেন। তাদের চৌজ্জামা ধম্মের (চতুর্গুণ সংযম) মধ্যে  এটি একটি বাধ্যতামূলক অংশ ছিল।
উদ্ধৃতি
<references group="" responsive="0">
তামিলনাড়ু ক্রিকেট এসোসিয়েশন
তামিলনাড়ু ক্রিকেট অ্যাসোসিয়েশন (টিএনসিএ) হল ভারতের তামিলনাড়ু রাজ্যের ক্রিকেট কার্যক্রমের পরিচালনা কমিটি। এটি ভারতীয় ক্রিকেট নিয়ন্ত্রণ বোর্ড সাথে অনুমোদিত এবং তামিলনাড়ু ক্রিকেট দল পরিচালনা করে। রূপা গুরুনাথ তামিলনাড়ু ক্রিকেট অ্যাসোসিয়েশনের সভাপতি এবং এন শ্রীনিবাসনের কন্যা [ টিএনসিএ হ'ল বিসিসিআইয়ের অন্যতম স্থায়ী পরীক্ষা কেন্দ্র।
প্রিমিয়ার লিগ
টিএনসিএ তার আঞ্চলিক টি-টোয়েন্টি লীগ তামিলনাড়ু প্রিমিয়ার লিগ-এর উদ্বোধন করেছিল আগস্ট, 2016 এ ।
ইয়োকোহামা বন্দর
ইয়োকোহামা বন্দর হল জাপানের ইয়োকোহামা শহরের বন্দর এবং হারবার ব্যুরো দ্বারা পরিচালনা করা একটি বৃহত্ত সমুদ্র বন্দর। এটি টোকিও উপসাগরে ইয়োকোহামা শহরে ৩৫.২৭ ডিগ্রি উত্তর একটি অক্ষাংশ থেকে ১৩৯.৩৮ ডিগ্রি পূর্বে একটি দ্রাঘিমাংশে অবস্থিত। বন্দরটির দক্ষিণ দিকে  য়োকোশুকা বন্দর; উত্তর দিকে, কাওয়াসাকি ও টোকিও বন্দর অবস্থিত।
ইতিহাস
১৮৫২ সালের এ্যামিটি অ্যান্ড কমার্সের চুক্তিটি কানগাওয়াকে একটি চালু বন্দর হিসাবে উল্লেখ করে। ইয়োকোহামা বন্দর আনুষ্ঠানিকভাবে ১৮৫২ সালের ২১ শে জুনে বিদেশি বাণিজ্যের জন্য উন্মুক্ত হয়েছিল। কাঁচামাল রপ্তানি ও প্রযুক্তি আমদানির জন্য একটি কেন্দ্র হিসাবে মেইজি ও তাইশোর সময়সীমার মাধ্যমে বন্দরটি দ্রুত বৃদ্ধি পায়।